
RAPORT

asupra  proiectului de Lege pentru aprobarea Ordonanţei de Urgenţă a Guvernului nr.1/ 1999 

privind regimul stării de asediu şi regimul stării de urgenţă, 

publicată în Monitorul Oficial al României nr. 22, Partea I, din 21 ianuarie 1999

În urma examinării proiectului de Lege pentru aprobarea Ordonanţei de Urgenţă nr. 1 / 1999 privind regimul stării de asediu şi regimul stării de urgenţă, publicată în Monitorul Oficial al României nr.22 din 21 ianuarie 1999, în zilele de 23, 24 şi 25 ianuarie 1999, Comisia pentru apărare, ordine publică şi siguranţă naţională a constatat că obiectul de reglementare al acestora face parte din categoria Legilor organice, le-a avizat favorabil şi a hotărât cu majoritate de voturi să se supună spre dezbatere şi avizare Plenului Camerei Deputaţilor, cu următoarele amendamente:

Nr. crt.


Articolul

( textul iniţial )
Amendamente       propuse

Text adoptat de Comisie
Motivare

0
                             1
                         2
3

1.
CAPITOLUL I

Dispoziţii generale

Art.1 – Starea de asediu şi starea de urgenţă sunt măsuri excepţionale care se instituie în cazuri determinate de apariţia unor pericole grave la adresa apărării ţării şi siguranţei naţionale sau a democraţiei constituţionale ori pentru prevenirea, limitarea şi înlăturarea urmărilor unor dezastre.
Text neschimbat.

Art.1 – Starea de asediu şi starea de urgenţă sunt măsuri excepţionale care se instituie în cazuri determinate de apariţia unor ameninţări grave la adresa apărării ţării şi siguranţei naţionale, a  ordinei constituţionale, sau pentru prevenirea, limitarea şi înlăturarea urmărilor unor dezastre.
Forma adoptată de Comisie este mai completă.

2.
Art.2 – Starea de asediu reprezintă ansamblul de măsuri cu caracter politic, militar, economic şi social, care se instituie în anumite zone din ţară sau pe întregul teritoriu, în scopul creşterii capacităţii de apărare a ţării, în situaţia iminenţei unei acţiuni sau inacţiuni îndreptate împotriva suveranităţii, independenţei, unităţii statului sau integrităţii teritoriale.
Art.2 – Starea de asediu reprezintă ansamblul de măsuri cu caracter politic, economic, social şi militar care se instituie în anumite zone din ţară sau pe întregul teritoriu, în scopul creşterii capacităţii de apărare a ţării, în situaţia iminenţei unei acţiuni sau inacţiuni îndreptate împotriva suveranităţii, independenţei, unităţii statului sau integrităţii teritoriale.

( amendament propus de dl.deputat Adrian Vilău )
Măsurile cu caracter politic, economic şi social primează celor militare.

3.
Art.3 – Starea de urgenţă reprezintă ansamblul de măsuri cu caracter politic, economic, social şi de ordine publică instituit în întreaga ţară sau în anumite zone ori în unele unităţi administrativ – teritoriale, în următoarele situaţii:

a) existenţa unor ameninţări la adresa siguranţei naţionale sau a democraţiei constituţionale, ceea ce face necesară apărarea instituţiilor statului de drept şi menţinerea sau restabilirea stării de legalitate;

b) iminenţa producerii ori producerea unor dezastre, ceea ce face necesară prevenirea, limitarea şi înlăturarea efectelor acestora.
Art.3 – Text nemodificat.

a) existenţa unor ameninţări la adresa siguranţei naţionale sau a ordinei constituţionale, ceea ce face necesară apărarea instituţiilor statului de drept şi menţinerea sau restabilirea stării de legalitate;

( amendament propus de dl.deputat Mihail Nică )

b) Text neschimbat.
Forma adoptată de Comisie este mai completă.

4.
Art.4 – Pe durata stării de asediu şi a celei de urgenţă, proporţional cu gravitatea situaţiei ce a determinat instituirea acestora şi numai dacă este necesar, poate fi restrâns exerciţiul unor drepturi sau libertăţi fundamentale înscrise în Constituţie, cu acordul Ministrului Justiţiei.
Articolul 4 – devine Art.5 cu text modificat.


Pentru o mai bună structurare a prevederilor legale.

5.
Art.5 – Starea de asediu se poate institui pe o perioadă de cel mult 60 de zile, iar starea de urgenţă, pe o perioadă de cel mult 30 de zile.

Se propune un nou alin. (2) la Art.5
Articolul 5 – devine Art.4 cu următorul conţinut:

Art.4 - Starea de asediu se poate institui pe o perioadă de cel mult 60 de zile, iar starea de urgenţă, pe o perioadă de cel mult 30 de zile.

Art.5 – (1)  Pe durata stării de asediu şi a celei de urgenţă, proporţional cu gravitatea situaţiei ce a determinat instituirea acestora şi numai dacă este necesar, poate fi restrâns exerciţiul unor drepturi sau libertăţi fundamentale înscrise în Constituţie, în concordanţă cu prevederile Art.20.

(2) Măsurile prevăzute la Art.20 nu pot afecta dreptul la viaţă, dreptul la proprietate, dreptul la apărare şi libertatea constiinţei.

( amendament propus de Comisia pentru drepturile omului ) 


6.
Art.6 – În raport cu evoluţia situaţiilor de pericol, se poate trece de la starea de urgenţă la starea de asediu şi de la starea de asediu la mobilizare sau la starea de război, cu respectarea prevederilor constituţionale şi ale prezentei ordonanţe de urgenţă.
Art.6 – se elimină şi ca urmare articolele următoare vor fi renumerotate.
Reglementarea nu este necesară, orice stare putând fi concomitentă cu alta.

7.
Art.7 – (1) La instituirea stării de asediu sau a stării de urgenţă, unele atribuţii ale administraţiei centrale şi locale legate de aplicarea dispoziţiilor art.20 din prezenta ordonanţă de urgenţă trec în competenţa autorităţilor civile şi militare prevăzute în decretul de instituire a stării de asediu sau de urgenţă.

(2) Autorităţile civile ale administraţiei publice centrale şi locale de specialitate, continuă exercitarea atribuţiilor care nu au fost transferate autorităţilor militare şi au obligaţia de a acorda sprijin autorităţilor militare.
Articolul 7 (1)  devine Art. 6 (1) , astfel:  

Art.6 – (1) Text neschimbat .

(2) Autorităţile administraţiei publice centrale şi locale de specialitate, continuă exercitarea atribuţiilor care nu au fost transferate altor autorităţi civile sau militare şi au obligaţia de a acorda sprijin acestora .
Pentru claritatea textului.

8.
Art. 8 – În exercitarea atribuţiilor ce le revin pe durata stării de asediu sau a stării de urgenţă, autorităţile militare emit ordonanţe militare care au putere de lege, cu respectarea dispoziţiilor art.4 din prezenta ordonanţă de urgenţă.
Art. 7 – În exercitarea atribuţiilor ce le revin pe durata stării de asediu sau a stării de urgenţă, autorităţile militare emit ordonanţe militare care sunt obligatorii,  cu respectarea dispoziţiilor art.5 din prezenta ordonanţă de urgenţă.
Textul iniţial este excesiv.

9.
Art. 9 – (1) Conducătorii autorităţilor publice centrale şi locale, precum şi cei ai altor persoane juridice sunt obligaţi să aplice în domeniul lor de activitate măsurile prevăzute în prezenta ordonanţă de urgenţă şi în actele normative conexe.

(2) Persoanele fizice sunt obligate să respecte măsurile cuprinse în prezenta ordonanţă de urgenţă şi dispoziţiile prevăzute în actele normative specifice stării instituite.


Art. 8 – (1) Text neschimbat.

 (2) Text neschimbat.




10.
CAPITOLUL II

Procedura instituirii stării de asediu sau a stării de urgenţă.

Încetarea acestora.

Art.10 – Starea de asediu sau starea de urgenţă se instituie de Preşedintele României prin decret, contrasemnat de primul – ministru şi publicat de îndată în Monitorul Oficial.
Text neschimbat.

Art. 10 devine Art.9 cu următorul conţinut astfel: 

Art. 9 – (1)  Starea de asediu sau starea de urgenţă se instituie prin decret emis de Preşedintele României, în exercitarea prerogativelor sale prevăzute în art. 93 alin. (1)  din Constituţie, cu consultarea Consiliului Suprem de Apărare a Ţării. 

(2) Decretul se contrasemnează de primul ministru şi se publică de îndată, în Monitorul Oficial al României , Partea I .

(amendament propus de d-nii deputaţi Ioan Mircea Paşcu, A.Gaspar şi Alexandru Stănescu)
Punere de acord a textului cu Legea 39 / 1991 .



11.
Art.11 – Decretul de instituire a stării de asediu sau a stării de urgenţă se aduce neîntârziat la cunoştinţa populaţiei, prin mijloacele de comunicare în masă, împreună cu măsurile urgente de aplicare, ce intră imediat în vigoare. 

Decretul se difuzează pe posturile de radio şi televiziune, în cel mult două ore de la semnare şi este retransmis în mod repetat în primele 24 de ore de la instituirea stării de asediu sau de urgenţă.
Articolul 11 devine Art.10,  astfel:
Art.10 – Decretul de instituire a stării de asediu sau a stării de urgenţă se aduce neîntârziat la cunoştinţa populaţiei, prin mijloacele de comunicare în masă, împreună cu măsurile urgente de aplicare, care  intră imediat în vigoare. 

Decretul se difuzează pe posturile de radio şi televiziune, în cel mult două ore de la semnare şi este retransmis în mod repetat în primele 24 de ore de la instituirea stării de asediu sau de urgenţă.
Îmbunătăţirea textului.

12.
Art.12 - În termen de cel mult 5 zile de la instituirea stării de asediu sau a stării de urgenţă, Preşedintele României solicită Parlamentului încuviinţarea măsurii adoptate.
Articolul 12 devine Art.11, astfel:

Art.11 – (1) În termen de cel mult 5 zile de la instituirea stării de asediu sau a stării de urgenţă, Preşedintele României solicită Parlamentului încuviinţarea măsurii adoptate.

(2) Încuviinţarea măsurii adoptate se face prin lege organica.
(amendament propus de d-nii deputaţi I.M.Paşcu, A.Gaspar şi Al.Stănescu)
Punere de acord cu Art.49 şi 93 din Constituţia României.

13.
Art.13 – În situaţia în care Parlamentul nu încuviinţează starea instituită, Preşedintele României revocă decretul, măsurile dispuse încetându – şi aplicabilitatea.
Articolul 13 devine Art.12, astfel:
Art.12 – În situaţia în care Parlamentul nu încuviinţează starea instituită, Preşedintele României revocă decretul, măsurile dispuse încetându – şi de îndată aplicabilitatea.
Îmbunătăţirea textului.

14.
Art.14 – Decretul de instituire a stării de asediu sau a stării de urgenţă trebuie să prevadă următoarele:

a) motivele care au impus instituirea stării;

b) zona în care se instituie;

c) perioada pentru care se instituie;

Se propune un text nou pentru lit. d) 

d) drepturile şi libertăţile fundamentale al căror exerciţiu se restrânge, în limitele prevederilor constituţionale şi ale art.4 din prezenta ordonanţă de urgenţă;

e) autorităţile militare şi civile desemnate pentru executarea prevederilor decretului şi competenţelor acestora;

f) alte prevederi, dacă se consideră necesare.
Articolul 14 devine Art.13, astfel:
Art.13 –Text neschimbat;

a) text neschimbat;

b) text neschimbat;

c) text neschimbat;

d) măsurile urgente care urmează a fi luate;

Lit. d) devine lit.e), cu text modificat,  astfel:

e) drepturile şi libertăţile fundamentale al căror exerciţiu se restrânge, în limitele prevederilor constituţionale şi ale art.5 şi 20 din prezenta ordonanţă de urgenţă;

f) autorităţile militare şi civile desemnate pentru executarea prevederilor decretului şi competenţele acestora;

g) alte prevederi, dacă se consideră necesare.
Pentru punere de acord cu articolele anterioare.

15.
Art.15 – În funcţie de evoluţia situaţiilor de pericol, Preşedintele României, cu încuviinţarea Parlamentului, poate prelungi durata stării instituite, precum şi extinde sau restrânge aria de aplicare a acesteia.
Articolul 15 devine Art.14, astfel:
Art.14  – În funcţie de evoluţia situaţiilor de pericol, Preşedintele României, cu încuviinţarea Parlamentului, poate extinde sau restrânge durata stării instituite, precum şi aria de aplicare a  acesteia.
Îmbunătăţire redacţională. 

16.
Art.16 – (1) Încetarea stării de asediu sau de urgenţă are loc la data stabilită în decretul de instituire sau în decretul de prelungire.

(2) În cazul înlăturării situaţiilor de pericol, înaintea expirării termenului stabilit, încetarea aplicării măsurii excepţionale se dispune prin decret.
Articolul 16 devine Art.15, astfel:
Art.15  – (1) Text neschimbat.

(2) În cazul înlăturării situaţiilor de pericol, înaintea expirării termenului stabilit, încetarea aplicării măsurii excepţionale se dispune prin decret, cu încuviinţarea Parlamentului.
Punerea de acord cu Art.93 din Constituţia României.

17.
Capitolul III

Competenţe şi responsabilităţi.

Art.17 – Coordonarea aplicării măsurilor dispuse prin decretul de instituire a stării de asediu revine, în principal, Ministerului Apărării Naţionale.
Text neschimbat.

Articolul 17 devine Art.16, astfel:
Art.16 – Coordonarea aplicării măsurilor dispuse prin decretul de instituire a stării de asediu revine  Ministerului Apărării Naţionale.
Sintagma “ în principal nu este necesară “.

18.
Art.18 – (1) În cazul instituirii stării de urgenţă, în temeiul art.3 lit.a), coordonarea aplicării măsurilor dispuse prin decret revine, în principal, Ministerului de Interne.

(2) În condiţiile alin.(1), Corpul Gardienilor Publici şi societăţile specializate de pază pot fi militarizate, desfăşurându – şi activitatea în subordinea Ministerului de Interne.

(3) În cazul prevăzut de art.3 lit.a), forţele Ministerului Apărării Naţionale sprijină logistic forţele Ministerului de Interne, la cererea acestuia.


Articolul 18 devine Art. 17, astfel:

Art.17 – (1) În cazul instituirii stării de urgenţă, în temeiul art.3 lit.a), coordonarea aplicării măsurilor dispuse prin decret revine Ministerului de Interne.

(2) În condiţiile alin.(1), Corpul Gardienilor Publici îşi desfăşoară activitatea în subordinea Ministerului de Interne.

(3) Text eliminat.


Pentru îmbunătăţirea textului.

19.
Art.19 – Pe durata stării de urgenţă, instituită în temeiul art.3 lit.b), coordonarea aplicării măsurilor dispuse revine Comisiei Guvernamentale de Apărare Împotriva Dezastrelor.
Articolul 19 devine Art.18, astfel: 

Art.18 – Text neschimbat.


20.
Art.20 – Pentru aplicarea dispoziţiilor prezentei ordonanţe de urgenţă precum şi a măsurilor prevăzute în decretul de instituire a stării de asediu sau a stării de urgenţă, autorităţile civile şi militare au următoarele atribuţii şi răspunderi:

a) să întocmească planurile de acţiune şi planurile de ridicare graduală a capacităţii de luptă, în conformitate cu ordinele şi instrucţiunile proprii;

b) să dispună depunerea temporară a armelor, muniţiilor şi materialelor explozive aflate asupra populaţiei şi să procedeze la căutarea şi ridicarea lor; la încetarea măsurii excepţionale, acestea vor fi înapoiate celor în drept să le deţină; să dispună închiderea temporară a societăţilor care comercializează arme şi muniţii şi să instituie paza acestora;

c) să limiteze sau să interzică circulaţia vehiculelor sau persoanelor în anumite zone ori între anumite ore şi să elibereze în cazuri justificate, permise de liberă circulaţie;

d) să efectueze percheziţii oriunde şi oricând este nevoie;
e) să efectueze razii;

f) să exercite în mod exclusiv dreptul de a autoriza desfăşurarea adunărilor publice, manifestaţiilor sau marşurilor;

g) să evacueze din zona supusă regimului stării de asediu sau de urgenţă persoanele a căror prezenţă nu se justifică.

h) să dirijeze persoanele evacuate sau refugiate pe direcţiile şi în zonele stabilite şi să ţină evidenţa acestora;

i) să protejeze informaţiile cu caracter militar destinate a fi comunicate prin mass – media; informaţiile cu privire la starea de asediu sau starea de urgenţă, cu excepţia celor referitoare la dezastre, se dau publicităţii numai cu avizul autorităţilor militare; mijloacele de comunicare în masă, indiferent de natura şi forma de proprietate, sunt obligate să transmită, cu prioritate, mesajele autorităţilor militare, la cererea acestora;

j) să dispună închiderea temporară a unor staţii de distribuire a carburanţilor, a unor restaurante, cafenele, cluburi, cazinouri, sedii ale asociaţiilor şi ale altor localuri publice;

k) să suspende, temporar, apariţia sau difuzarea unor emisiuni ale posturilor de radio ori de televiziune;

l) să asigure paza militară a sediilor autorităţilor publice centrale şi locale, a staţiilor de alimentare cu apă, energie, gaze, de radio şi televiziune, precum şi a unor agenţi economici sau obiective de importanţă naţională; când situaţia impune, dispun oprirea temporară a alimentării cu gaze, energie şi apă potabilă, după caz;

m) să dispună raţionalizarea alimentelor şi a altor produse de strictă necesitate;

n) să emită ordonanţe militare;

o) interzicerea circulaţiei rutiere, feroviare, maritime, fluviale şi aeriene pe diferite rute;

p) dreptul de a ordona unităţilor Ministerului de Interne competente să efectueze reţineri pe timp de 24 ore. Arestarea persoanei reţinute se poate face pe baza mandatului dat de procurorul delegat.
Articolul 20 devine Art.19, astfel:
Art.19 – Text neschimbat.

a) să întocmească planurile de acţiune şi planurile de ridicare graduală a capacităţii operaţionale, în conformitate cu ordinele şi instrucţiunile proprii;

( amendament propus de dl.deputat Carol Kovacs ).

b) text neschimbat.

c) să limiteze sau să interzică circulaţia  persoanelor în anumite zone ori între anumite ore şi să elibereze în cazuri justificate, permise de liberă circulaţie;

d) să efectueze percheziţii ;

( amendament propus de dl.deputat Ovidiu Drăgănescu) .

e) text neschimbat;

f) text neschimbat;

g) text neschimbat;

h) text neschimbat;

i) text neschimbat;

j) text neschimbat;

k) să suspende, temporar, apariţia sau difuzarea unor publicaţii şi  emisiuni ale posturilor de radio ori de televiziune;

( amendament propus de dl. deputat Ovidiu Drăgănescu )

l) text neschimbat;

m) text neschimbat;

n) text neschimbat;

o) să interzică circulaţia rutieră, feroviară, maritimă, fluvială şi aeriană pe diferite rute;

( amendament propus de dl.deputat Ioan Mircea Paşcu ).

p) dreptul să solicite unităţilor Ministerului de Interne competente să efecuteze reţineri pe timp de 24 ore. Arestarea persoanei reţinute se poate face pe baza mandatului dat de procurorul delegat.

( amendament propus de dl. deputat George Şerban ) .
Îmbunătăţire redacţională.

21.
Art.21 – (1) – Consiliul Suprem de Apărare a Ţării, în funcţie de situaţia operativă concretă din zonele în care a fost instituită starea de asediu sau starea de urgenţă, poate dispune prin hotărâre, ca unităţile militare din forţele destinate apărării să fie trecute în trepte superioare ale capacităţii de luptă, potrivit planurilor întocmite, inclusiv completarea lor cu resurse umane şi materiale, conform organizării la război.

(2) Cheltuielile prilejuite de punerea în aplicare a prevederilor alin. (1) se asigură de către Guvernul României, din Fondul de rezervă bugetară la dispoziţia acestuia.
Articolul 21   devine Art.20 , astfel:
Art.20  – (1) – Consiliul Suprem de Apărare a Ţării, în funcţie de situaţia operativă concretă din zonele în care a fost instituită starea de asediu sau starea de urgenţă, poate dispune prin hotărâre, ca unităţile militare din forţele destinate apărării să fie trecute în trepte superioare ale capacităţii operaţionale, potrivit planurilor întocmite, inclusiv completarea lor cu resurse umane şi materiale, conform organizării la război.

( amendament propus de dl.deputat Ovidiu Drăgănescu ).

(2) text neschimbat;


22.
Art.22 – Durata serviciului militar obligatoriu sau a concentrării poate fi prelungită până la încetarea stării de asediu sau a stării de urgenţă, prin hotărâre a Consiliului Suprem de Apărare a Ţării.
Articolul 22 devine Art.21, astfel:
Art.21 text neschimbat;


23.
Capitolul IV

Ordonanţele militare

Art.23 – Ordonanţele militare se emit:

1. Pe durata stării de asediu:

a) de ministrul apărării naţionale sau de şeful Statului Major General, când starea de asediu a fost instituită pe întreg teritoriul ţării;

b) de comandanţii de mari unităţi în raza teritorială pentru care au fost împuterniciţi de şeful Statului Major General, când starea de asediu a fost instituită în anumite zone.

2. Pe durata stării de urgenţă:

a) de ministrul de interne sau de secretarul de stat, prim – locţiitor al ministrului, când starea de urgenţă a fost instituită pe întreg teritoriul ţării;

b) de şefii Inspectoratelor de Poliţie Judeţene sau de şeful Direcţiei Generale de Poliţie a municipiului Bucureşti, când starea de urgenţă a fost instituită în zona lor de competenţă;

c) de alţi ofiţeri împuterniciţi de secretarul de stat, prim – locţiitor al ministrului de interne, când starea de urgenţă a fost instituită în două sau mai multe judeţe.
Text neschimbat.

Articolul 23 devine Art.22, astfel:

Art.22 –text neschimbat;

1) text neschimbat;

a) text neschimbat;

b) text neschimbat;

2. text neschimbat;

a) text neschimbat;

b) text neschimbat;

c) text neschimbat;


24.
Art.24 – Ordonanţele militare cuprind:

a) titlul şi numărul ordonanţei;

b) autoritatea militară emitentă;

c) baza legală a acesteia;

d) perioada de aplicare a acesteia;

e) regulile şi măsurile speciale care se dispun în zona în care s- a instituit starea de asediu sau starea de urgenţă, precum şi sancţiunile aplicabile în cazul nerespectarii acestora;

f) autoritatea abilitată să asigure aplicarea şi  respectarea dispoziţiilor ordonanţei;

g) modul de aducere la cunoştinţa populaţiei a ordonanţei;

h) data, ştampila şi semnătura autorităţii emitente.
Articolul 24 devine Art.23, astfel:
Art.23  – text neschimbat;

a) text neschimbat;

b) text neschimbat;

c) text neschimbat;

d) text neschimbat;

e) text neschimbat;

f) text neschimbat;

g) text neschimbat;

h) text neschimbat;




25.
CAPITOLUL V

Măsuri care se iau pe durata stării de asediu 

Art.25 – Pe durata stării de asediu se pot lua următoarele măsuri:

a) aplicarea măsurilor prevăzute în planurile aprobate, precum şi a altor măsuri pe care le consideră oportune;

b) închiderea frontierei de stat în întregime sau în zona în care a fost instituită starea de asediu, intensificarea controlului la punctele de trecere a frontierei care rămân deschise, precum şi a pazei şi  supravegherii frontierei pe toată lungimea sa;

c) amplificarea activităţilor de producţie a societăţilor comerciale şi agenţilor economici care, prin natura domeniului de activitate, au atribuţii în realizarea produselor cu destinaţie militară sau execută reparaţii la unele categorii de tehnică militară;

d) organizarea şi asigurarea cu prioritate a transporturilor pentru nevoile forţelor destinate apărării;

e) luarea măsurilor pregătitoare specifice de către autorităţile publice, care au atribuţii la mobilizare şi război;

f) intensificarea măsurilor organizatorice şi de pregătire pentru protecţia civilă;

g) interzicerea circulaţiei rutiere, feroviare, maritime, fluviale şi aeriene pe diferite rute;

h) dreptul de a ordona unităţilor Ministerului de Interne competente să efectueze reţineri pe timp de 24 ore. Arestarea parsoanei reţinute se poate face pe baza mandatului dat de procurorul delegat.
CAPITOLUL V
Măsuri care se iau pe durata stării de asediu de către Ministerul Apărării Naţionale

Articolul 25 devine Art.24, astfel:

Art.24 – text neschimbat.

a) aplicarea planurilor operaţionale aprobate;

b) text neschimbat.

c) text neschimbat.

 d) text neschimbat.

e) text neschimbat.

f) text neschimbat.

g) text neschimbat.

h) text neschimbat.




26.
CAPITOLUL VI

Măsuri care se iau pe durata stării de urgenţă 

Art.26 – (1) Pe durata stării de urgenţă instituită în temeiul art.3 lit.a), se pot lua următoarele măsuri:

a) aplicarea de către autorităţile militare a măsurilor prevăzute în planurile aprobate conform dispoziţiilor prezentei ordonanţe de urgenţă şi ale decretului de instituire;

b) organizarea şi asigurarea cu prioritate a transporturilor pentru nevoile forţelor destinate apărării;

c) închiderea frontierei de stat, în întregime sau în zona în care a fost instituită starea de urgenţă, intensificarea controlului la punctele de trecere a frontierei care rămân deschise, precum şi a pazei şi supravegherii frontierei pe toată lungimea sa.

 (2) Pe durata stării de urgenţă, instituită în temeiul art.3 lit.b), autorităţile şi instituţiile publice, agenţii economici şi populaţia sunt obligaţi să aplice şi să respecte prevederile legale speciale pe domeniu, precum şi măsurile dispuse de autorităţile competente.
CAPITOLUL VI

Măsuri care se iau pe durata stării de urgenţă de către Ministerul de Interne

Articolul 26 devine Art.25, astfel:
Art.25 – (1) text neschimbat.

 a) text neschimbat.

b) text neschimbat.

c) text neschimbat.

(2) text neschimbat.




27.
CAPITOLUL VII

SANCŢIUNI

Art.27 – Încălcarea prevederilor prezentei ordonanţe de urgenţă sau a dispoziţiilor ordonanţelor militare emise pe timpul stării de asediu şi stării de urgenţă atrage răspunderea civilă, contravenţională sau penală, după caz.
Text neschimbat

Articolul 27 devine Art.26, astfel:
Art.26 text neschimbat.




28.
Art.28 – (1) Nerespectarea prevederilor art.9 alin. (1) constituie contravenţie, dacă nu a fost săvârşită în astfel de condiţii încât, potrivit legii penale, să fie considerată infracţiune şi se sancţionează cu amendă de la 2.000.000 lei le 5.000.000 lei.

(2) Sancţiunea poate fi aplicată şi persoanei juridice.
Articolul 28 devine Art.27, astfel:

Art.27  – (1) text neschimbat.

(2) text neschimbat.




29.
Art.29 – Constatarea contravenţiilor prevăzute la art.28 şi aplicarea sancţiunilor se fac de către persoanele împuternicite de ministrul apărării naţionale sau, după caz, de ministrul de interne.
Articolul 29, devine Art.28, astfel:

Art.28 – Constatarea contravenţiilor prevăzute la art.27 şi aplicarea sancţiunilor se fac de către persoanele împuternicite de ministrul apărării naţionale sau, după caz, de ministrul de interne.


30.
Art.30 – Contravenţiilor prevăzute la art.28 le sunt aplicabile dispoziţiile Legii nr. 32 / 1968 privind stabilirea şi sancţionarea contravenţiilor.
Articolul 30 devine Art. 29, astfel:
Art.29  – Contravenţiilor prevăzute la art.27 le sunt aplicabile dispoziţiile Legii nr. 32 / 1968  privind stabilirea şi sancţionarea contravenţiilor, cu excepţia articolelor  25 – 27.

( amendament propus de dl.deputat Gabriel Ioniţă ). 


31.
Art.31 – (1) Fapta personalului militar în activitate sau mobilizat care manifestă atitudine de defetism, incită la insubordonare sau nu execută ordinele primite constituie infracţiune şi se pedepseşte cu închisoare de la 15 la 20 de ani sau cu închisoare pe viaţă.

(2) Comandantul suprem al forţelor armate şi membrii Consiliului Suprem de Apărare a Ţării răspund pentru ordinele date şi efectele executării acestora.
Articolul 31 devine Art.30, astfel:
Art.31 (1) – se elimină .

Alin. (2) al Art. 31 devine Art. 30 şi se trece la capitolul “Dispoziţii finale”.




32.
                  CAPITOLUL VIII

Dispoziţii finale.

Art. 32 – Autorităţile civile şi militare cărora le revin îndatoriri în temeiul prezentei ordonanţe de urgenţă au obligaţia ca, în termen de 90 de zile de la data intrării în vigoare a acesteia, să elaboreze planuri de cooperare şi de acţiune specifice, să stabilească forţele şi mijloacele necesare punerii lor în aplicare, precum şi să asigure cunoaşterea de către personalul din structurile subordonate a obligaţiilor ce îi revin.
Text neschimbat.

Art.30 -Comandantul forţelor armate şi membrii Consiliului Suprem de Apărare a Ţării răspund pentru ordinele date şi efectele executării acestora.

Articolul 32 devine Art.31, astfel:
Art.31– Autorităţile militare cărora le revin îndatoriri în temeiul prezentei ordonanţe de urgenţă au obligaţia ca, în termen de 90 de zile de la data intrării în vigoare a acesteia, să elaboreze planuri operaţionale şi de cooperare specifice, să stabilească forţele şi mijloacele necesare punerii lor în aplicare, precum şi să asigure cunoaşterea de către personalul din structurile subordonate a obligaţiilor ce îi revin.
Pentru punere de acord cu terminologia militară modernă.

33.
Art.33 – Cercetarea şi judecarea infracţiunilor contra siguranţei statului şi infracţiunilor contra păcii şi omenirii, săvârşite pe durata stării de asediu sau a stării de urgenţă, intră în competenţa parchetelor şi instanţelor civile sau militare, conform Codului de procedură penală.
Articolul 33 – se elimină.
Nu introduce nimic nou în legislatia de procedură penală.

34.
Art.34 – În termen de 60 de zile de la încetarea stării de asediu sau a stării de urgenţă, Consiliul Suprem de Apărare a Ţării prezintă Parlamentului un raport asupra evenimentelor care au determinat instituirea acestora, acţiunile întreprinse şi măsurile necesare prevenirii unor astfel de situaţii.
Articolul 34 devine Art.32, astfel.
Art.32 – text neschimbat.




35.
Art.35 – (1) Pe timpul stării de asediu şi a stării de urgenţă, folosirea armamentului din dotare şi a muniţiei aferente se va face prin derogare de la legislaţia în materie în vigoare pe timp de normalitate, dată fiind iminenţa situaţiei operative.

(2) Singura somaţie înaintea folosirii armamentului din dotare o va constitui ordinul procurorului prin care se constată că activitatea ce urmează a fi reprimată este ilegală.

(3) Ordinul procurorului se va transmite în mod direct sau prin mijloace mass - media.
Articolul 35 devine Art.33, astfel.
Art.33  – (1) text neschimbat.

(2) text neschimbat.

(3) text neschimbat.




36.
Art.36 – Deschiderea de credite în vederea efectuării cheltuielilor necesare pentru activităţile instituţiilor statului legate de aplicarea măsurilor prevăzute de prezenta ordonanţă de urgenţă pe timpul stării de urgenţă sau a stării de asediu nu este supusă controlului preventiv al Curţii de Conturi.
Articolul 36 devine Art.34, astfel:
Art.34 – (1) Finanţarea activităţilor statului legate de aplicarea măsurilor prevăzute de prezenta ordonanţă de urgenţă, pe timpul stării de urgenţă sau a stării de asediu, se va executa din orice sursă bugetară sau extrabugetară, aflată la dispoziţia instituţiei respective, urmând ca după încetarea stării de urgenţă sau a stării de asediu, valoarea cheltuielilor care au fost efectuate, în acest scop, să fie acoperită în totalitate din rezerva bugetară a Guvernului . 

(2) Deschiderea de credite bugetare şi utilizarea acestora cât şi a mijloacelor extrabugetare, nu vor fi supuse controlului preventiv al Curţii de Conturi.
Textul adoptat este mai acoperitor.

37.
Art. 37 – Pe data intrării în vigoare a prezentei ordonanţe de urgenţă, orice dispoziţie contrară se abrogă. 


Articolul 37 – se elimină. 


Nu mai există altă reglementare în materie . 

38.
Se propune un nou articol.
Art.35  – Prezenta ordonanţă de urgenţă intră în vigoare la data publicării în Monitorul Oficial al României.


PREŞEDINTE,








SECRETAR,

Prof.univ.dr. Ioan Mircea Paşcu






Mihail Gabriel Ioniţă
În cursul dezbaterii în Comisie, următoarele amendamente nu au fost acceptate:

Nr. crt.
Articolul

( textul iniţial )
Amendamentul propus şi autorul acestuia
Motivare

0
1
2
3

1.
Art.2. Starea de asediu reprezintă ansamblul de măsuri cu caracter politic, militar, economic şi social, care se instituie în anumite zone din ţară sau pe întregul teritoriu, în scopul creşterii capacităţii de apărare a ţării, în situaţia iminenţei unei acţiuni sau inacţiuni îndreptate împotriva suveranităţii, independenţei, unităţii statului sau integrităţii teritoriale.
Art.2 (1) Starea de asediu reprezintă un regim special, instituit în situaţii extraordinare,  determinate de o ameninţare străină sau de tulburări interne ce pun în pericol suveranitatea, independenţa, unitatea statului sau integritatea lui teritorială, în care se restrâng unele drepturi şi libertăţi fundamentale şi se extinde competenţa poliţiei, jandarmeriei şi autorităţilor militare.

(2) Ea poate fi instituită fie pe întregul teritoriu al statului, fie în unele localităţi sau zone din ţară.

( Dl.deputat Dan Marţian) . 
Avizul Comisiei pentru drepturile omului a fost primit după votarea acestui articol.

2.
Art.3 – Starea de urgenţă reprezintă ansamblul de măsuri cu caracter politic, economic, social şi de ordine publică instituit în întreaga ţară sau în anumite zone ori în unele unităţi administrativ – teritoriale, în următoarele situaţii:

a) existenţa unor ameninţări la adresa siguranţei naţionale sau a democraţiei constituţionale, ceea ce face necesară apărarea instituţiilor statului de drept şi menţinerea sau restabilirea stării de legalitate

b) iminenţa producerii ori producerea unor dezastre, ceea ce face necesară prevenirea, limitarea şi înlăturarea efectelor acestora.
Art.3 – (1) Starea de urgenţă reprezintă un regim excepţional, instituit în caz de calamităţi naturale sau alte sinistre, de tulburări interne grave, ce pun în pericol instituţiile statului de drept şi ordinea constituţională, constând în restrângerea unor drepturi şi libertăţi fundamentale şi în extinderea puterilor ordinare ale autorităţilor publice în domeniul menţinerii ordinii şi liniştii publice, al întăririi legalităţii.

(2) Măsurile excepţionale proprii stării de urgenţă se pot institui fie pe întregul teritoriu al statului, fie în unele localităţi sau zone din ţară.

( Dl.deputat Dan Marţian ).

Art.3 a) Existenţa unor pericole grave la adresa siguranţei naţionale sau democraţiei constituţionale, ceea ce face necesară apărarea instituţiilor statului de drept şi restabilirea stării de legalitate.

( Dl.deputat Miron Mitrea şi Dna deputat Carmen Dumitriu ).
Prevederile se regăsesc în diferite articole ale Ordonanţei de Urgenţă.

